Εβδομάδα Μικρών Βιβλιοπωλείων

Το πιο σημαντικό ταξίδι
2025-05-29 19:00 (Europe/Athens) | Πράσινο σύννεφο, ΠΑΣΑΛΙΔΗ 40, Θεσσαλονίκη, 55132, Ελλάδα
Η ψυχολόγος Καλλιόπη Εμμανουηλίδου παρουσιάζει το νέο της βιβλίο, “Το πιο σημαντικό ταξίδι” (εκδ. Μεταίχμιο), και σας προσκαλεί σε ένα ταξίδι αυτογνωσίας και επούλωσης στον κόσμο του ψυχικού τραύματος.
Για ενήλικες

Η οργή του Θεού
2025-05-29 19:00 | Maria’s Little Bookstore, Αγίων Πάντων 74, Καλλιθέα, 17671, Ελλάδα
Με αφορμή το βιβλίο “Η οργή του Θεού” (εκδ. Ελκυστής) η συγγραφέας Ιωάννα Σερίφη θα παρουσιάσει το πρώτο της βιβλίο της στο χώρο του καφέ Ηλιόπετρα, που βρίσκεται ακριβώς δίπλα στο βιβλιοπωλείο.
Για ενήλικες

Αγαπημένα βιβλία, αγαπημένες στιγμές
2025-05-29 19:00 - 20:30 | Little Tree Boοks & Coffee, Καβαλλότι 2, Αθήνα, 11742, Ελλάδα
Ποια είναι τα αγαπημένα μας βιβλία, ποια μας επηρέασαν και ποια μας έκαναν να αγαπήσουμε τη λογοτεχνία και τη συγγραφή; Ποια ήταν αυτά τα βιβλία που έδωσαν την αφορμή για εξερεύνηση σε βιβλία και βιβλιοθήκες, σε ιστορίες απίθανες, μα αληθινές και αληθινά απίθανες!
Συγγραφείς μοιράζονται τις σκέψεις τους, τις αναμνήσεις τους και στιγμές που αφορούν τη λογοτεχνία, τόσο ως αναγνώστες, όσο και ως συγγραφείς. Σας περιμένουμε σε μια συζήτηση με συγγραφείς, για αυτά και άλλα απρόσμενα και μοιραστείτε μαζί μας και τα δικά σας αγαπημένα.
Συμμετέχουν (αλφαβητικά):
Βασίλης Κιμούλης (Όνειρο Αληθινό / εκδ. Αιώρα, View master / εκδ. Σαιξπηρικόν, Γκανιάν / εκδ. Λογότυπο)
Γλυκερία Πατραμάνη (Χοσάφι / εκδ. Το Ροδακιό)
Δημήτρης Αγγέλης (Τελετουργίες / εκδ. Μωβ Σκίουρος)
Ελευθερία Απατζίδου (Τελετουργίες / εκδ. Μωβ Σκίουρος)
Ιωάννα Ντούμπρου (Αρκτικός, Βορινή παραλία / εκδ. Πατάκης)
Για όλες τις ηλικίες

Συνέντευξη με τον συγγραφέα Δημήτρη Μαμαλούκα
2025-05-29 19:30 | Μονόκλ, Φειδίου 11, Αθήνα, 10678, Ελλάδα
Οι συναντήσεις με συγγραφείς, ποιητές και μεταφραστές συνεχίζονται στο Βιβλιοπωλείο Μονόκλ!
Πέμπτη 29 Μαΐου
Καλεσμένος μας ο συγγραφέας Δημήτρης Μαμαλούκας.
Ο συγγραφέας-δημοσιογράφος Νικόλας Περδικάρης θα συνομιλήσει μαζί του, με θέμα τα βιβλία —και όχι μόνο.
Η συνέντευξη θα πραγματοποιηθεί στον χώρο του βιβλιοπωλείου, παρουσία κοινού.
Για όλες τις ηλικίες

Αποχαιρετισμός στην Άνοιξη
2025-05-30 10:30 | Πολύεδρο, ΚΑΝΑΚΑΡΗ 147, Πάτρα, 26441, ΕΛΛΑΔΑ
Εκπαιδευτική δράση για παιδιά.
Δημιουργούμε σελιδοδείκτες και φτιάχνουμε το δικό μας μικρό βιβλίο, εμπνευσμένοι από τα χρώματα και τις εικόνες της άνοιξης.
Για παιδιά 3+

(Μισώ)Λατρεύω τα βιβλία
2025-05-30 18:00 | Σαμιαμύθι, Αποκορώνου 152 και Εφέδρων Πολεμιστών, Χανιά, 73100, Ελλάδα
Με αφορμή το ξεχωριστό βιβλίο «Μισώ – Λατρεύω τα βιβλία» της Mariajo Illustrajo (εκδ. Μικρή Σελήνη), η παιδαγωγός και συγγραφέας κ. Ζωηρή μας αφηγείται μια ιστορία για τη μαγεία που κρύβουν τα βιβλία – μαγεία ικανή να μας ταξιδέψει πέρα από γεωγραφικά, χρονολογικά και κοινωνικά σύνορα.
Μέσα από την αφήγηση, το παιχνίδι και μια δημιουργική κατασκευή, τα παιδιά θα ανακαλύψουν ότι τα βιβλία ενώνουν τους ανθρώπους και γκρεμίζουν κάθε πραγματικό ή φανταστικό εμπόδιο.
Για παιδιά 3+

Οχ, κιτρίνισα!
2025-05-30 18:00 | Σπείρα Bookcafe, Αρχοντόπουλων 9, Πλατεία Αγίας Αικατερίνης, Ηράκλειο, 71201
Σας προσκαλούμε σε ένα ταξίδι με τη Σοφία και το μικρό κίτρινο μαϊμουδάκι της! Το βιβλίο της Χριστίνας Αποστολίδη, «Όχ, κιτρίνισα» (εκδ. Μίνωας), μας μιλά για τον φόβο —ένα συναίσθημα που, όπως ένα μαϊμουδάκι, μπορεί να γαντζωθεί πάνω μας και να μας δυσκολέψει να τολμήσουμε.
Θα ζωντανέψουμε την ιστορία, θα χορέψουμε με το τραγούδι “Το κίτρινο μαϊμουδάκι” και στη συνέχεια, τα παιδιά θα ανακαλύψουν με δημιουργικές δραστηριότητες πώς να διαχειρίζονται τους δικούς τους, μικρούς και μεγάλους φόβους.
Γιατί όλα τα συναισθήματα έχουν τη θέση τους στη ζωή μας —κι όταν τα αγκαλιάζουμε, μπορούμε να προχωρήσουμε πιο ελεύθεροι.
Για παιδιά 4+

Ποιος φοβάται τη Μούσικατ;
2025-05-30 18:00 - 19:00 | Book & Play, ΕΛ. ΒΕΝΙΖΕΛΟΥ 76, Αθήνα, 14231
Ο Τιμολέων, γνωστός για το ατρόμητο θάρρος του, ταράζεται μόλις ακούσει το όνομα της… Μούσικατ. Ποια είναι τελικά αυτή η μυστηριώδης φιγούρα και τι κρύβεται πίσω από τη μουσική της;
Μέσα από θεατρικό παιχνίδι και αφήγηση, τα παιδιά καλούνται να λύσουν το μυστήριο και να αντιμετωπίσουν τους φόβους τους μέσα από τη χαρά της ιστορίας και της μουσικής.
Σας περιμένουμε σε μια διαδραστική εκδήλωση με αφορμή το βιβλίο “Ποιος φοβάται τη Μούσικατ;” (Ελληνοεκδοτική) με τη συγγραφέα Δέσποινα Σουγιούλ.
Για παιδιά 3+

Μύθοι, χρώματα και τοτέμ…η Αφρική ζωντανεύει.
2025-05-30 18:00 | Ο Γάτος Μαουρίτσιο, Ευτυχίδου 6 - 8, Αθήνα, 11635, Ελλάδα
Μύθοι, χρώματα και τοτέμ…η Αφρική ζωντανεύει.
Ελάτε να ανακαλύψουμε μαγευτικές αφρικανικές ιστορίες και να γνωρίσουμε τα ζώα-τοτέμ που κρύβουν σοφία και δύναμη.
Ένα μαγικό ταξίδι με την συγγραφέα Μελίνα Ηλιοπούλου γεμάτο ιστορίες, χρώματα και έμπνευση.
Για παιδιά δημοτικού 8-11 ετών
Για παιδιά 8+ (Απαραίτητη η δήλωση συμμετοχής)

Μπες στα παπούτσια μου
2025-05-30 18:00 | The Green Lama, Επταπυργίου 68, Θεσσαλονίκη, 56626, Ελλάδα
Η Μεγάλη Γιορτή της Άνοιξης είναι γεγονός! Άραγε η Σάρα η σαρανταποδαρούσα θα καταφέρει να πάει;
Η συγγραφέας Νίνα Ζαφειρίου θα μας λύσει την απορία στην παρουσίαση του νέου της βιβλίου “Μπες στα παπούτσια μου” σε εικονογράφηση Νίκου Γιαννόπουλου (εκδ. Τζιαμπίρης Πυραμίδα).
Ένα βιβλίο για την ενσυναίσθηση, τη γενναιοδωρία, τη συνεργασία, τη φιλία και την αποδοχή.
Για παιδιά 4+

Μισώ/Λατρεύω τα βιβλία
2025-05-30 18:00 - 19:30 | DADOO, 7ο χλμ συμμαχικής οδού, Ωραιόκαστρο, Θεσσαλονίκη, 57013, Ελλάδα
Ένα κορίτσι που πιστεύει πως μισεί τα βιβλία.Μια δασκάλα που ανακοινώνει πως όλοι στην τάξη πρέπει να διαβάσουν ένα ολόκληρο βιβλίο στις διακοπές.Μα… πώς γίνεται να περάσεις καλά στις διακοπές διαβάζοντας;
Η απάντηση έρχεται μέσα από τη μαγευτική εικονογραφημένη ιστορία της Mariajo Ilustrajo, που ξετυλίγεται ανάμεσα σε δράκους, μάγισσες, πειρατές, μαγεμένους βάτραχους και μαγικά φίλτρα!
Ελάτε να γνωρίσουμε από κοντά αυτό το υπέροχο βιβλίο (εκδ. Μικρή Σελήνη), να παίξουμε, να διαβάσουμε και να ανακαλύψουμε τη μαγεία των βιβλίων!
Για παιδιά 4+ (Απαραίτητη η δήλωση συμμετοχής)

Με μια παπαρούνα στο νερό!
2025-05-30 18:30 | Fagotto books, Ζακύνθου 7, Λευκάδα, 31100, Ελλάδα
Το βιβλιοπωλείο Fagotto Books στη Λευκάδα στα πλαίσια της του εορτασμού της Εβδομάδας Μικρών βιβλιοπωλείων ανοίγει την αυλή του στα παιδιά για μια τρυφερή αφήγηση του παραμυθιού της Ειρήνης Βονιτσάνου «Η παπαρούνα που έμαθε να κολυμπάει».
Μια ιστορία με συμβολικά μηνύματα για την αυτοπεποίθηση, την επιμονή και την ανακάλυψη νέων δυνατοτήτων!
Το παραμύθι απευθύνεται κυρίως σε παιδιά προσχολικής και πρώτης σχολικής ηλικίας, δηλαδή περίπου 4 έως 8 ετών.
Δηλώσεις συμμετοχής στο τηλέφωνο 2645021095.
Για παιδιά 4+ (Απαραίτητη η δήλωση συμμετοχής)

Η δική μου στιγμή
2025-05-30 18:30 | Λογοπαίγνια, Αγίου Αλεξάνδρου 44, Αθήνα, 17561, Ελλάδα
Παρουσίαση του βιβλίου “Η δική μου στιγμή” της Ελένης Βασιλειάδη, σε εικονογράφηση Ρένιας Μεταλληνού (εκδ. Παπαδόπουλος).
Η μικρή Σοφία συνεχίζει τις περιπέτειές της, αυτή τη φορά στην παραλία με την οικογένειά της. Ετοιμάζεται για τη μεγάλη της στιγμή: τη βουτιά από τον μόλο! Όμως ένα απρόσμενο γεγονός θα φέρει τα πάνω κάτω και μέσα της θα σχηματιστεί… ένα παγόβουνο συναισθημάτων. Θα μπορέσουν ο μπαμπάς και η μαμά να έρθουν κοντά της και να λιώσουν το παγόβουνο με τη ζεστασιά τους;
Μια ιστορία εμπνευσμένη από την καθημερινότητα, για τη δύναμη της ενσυναίσθησης και για τη σημασία του να κατανοούμε τα συναισθήματα πίσω από τις λέξεις και τις πράξεις· εκεί που κρύβεται η αλήθεια της καρδιάς.
Για παιδιά 4+

Η μαγεμένη λίμνη
2025-05-30 18:30 | Ψυχολογείν, Σποράδων 35, Αθήνα, 11361, Ελλάδα
Ένας βασιλιάς θέλει εγγονάκια, ένας πρίγκιπας που ψάχνει ταίρι και μια μαγεμένη λίμνη…
Η Ναυσικά Καψαλά γνωστή αφηγήτρια λαϊκών παραμυθιών θα μας μεταφέρει στον μαγικό κόσμο του παραμυθιού με την ιστορία “Η μαγεμένη λίμνη”.
Για όλες τις ηλικίες

Γίνε Κατάσκοπος της Γεωγραφίας!
2025-05-30 18:30 - 20:00 | Βιβλιοπωλείο γραμμή, Ολύμπου 25, Λάρισα, 41221, Greece
Με οδηγό το μαγικό βιβλίο της Λίνας Μουσιώνη, «Η Μυστική Όαση και οι Μπλε Καβαλάρηδες», (εκδ. Διόπτρα),
– Θα χαθείς στα πολύχρωμα σοκάκια της Κόκκινης Πόλης
– Θα καβαλήσεις καμήλα και θα διασχίσεις τη χρυσή έρημο
– Θα ακούσεις παλιούς παραμυθάδες να ψιθυρίζουν μυστικά
– Θα γνωρίσεις καλλιτέχνες-θρύλους με μαγικά χρώματα
Και αν λύσεις τους γρίφους…
Θα ανακαλύψεις τη δική σου Μυστική Όαση!
Έλα μαζί μας σε ένα ταξίδι με περιπέτεια, φαντασία και… γεωγραφική δράση!
Η αποστολή ξεκινά – εσύ θα λείψεις;
Για παιδιά 8 +

Κεντώντας με την καρδιά – Το τριαντάφυλλο του Μικρού Πρίγκιπα
2025-05-30 18:30 | Βιβλιοπωλείο “Ο Μικρος Πρίγκιπας”, Φαιδριάδων 11, Κυψέλη, Αθήνα, 11364, Αθήνα
Με αφετηρία το διαχρονικό έργο “Ο Μικρός Πρίγκιπας” (εκδ. Πατάκη), που έχει μεταφραστεί σε πάνω από 250 γλώσσες, κεντάμε το τριαντάφυλλο —σύμβολο μοναδικότητας και αγάπης.
Δεν απαιτείται προηγούμενη εμπειρία με το κέντημα.
Διάρκεια: 2 ώρες
Μέγιστος αριθμός συμμετοχών: 8 άτομα
Εισηγήτρια: Νατάσα Τζαβάρα, δημιουργός του project “Ηλιαχτίδα” και ιδιοκτήτρια του βιβλιοπωλείου.
Για ενήλικες (Απαραίτητη η δήλωση συμμετοχής)

Μια σκούπα, μα τί σκούπα
2025-05-30 19:00 | Ετσι κάνουν οι μπαλαρίνες, Στεργίου Πολυδώρου 61, Θεσσαλονίκη, 54634, Ελλάδα
Διαδραστική αφήγηση παραμυθιού κι αισθητηριακό παιχνίδι
Ζούσε κάποτε μια μάγισσα σπουδαία και τρανή, που είχε για παρέα μια γάτα, τη Φανή. Ψηλό καπέλο φορούσε στο κεφάλι κι είχε πλεξούδα κόκκινη ως κάτω απ’ τη μασχάλη. Η μάγισσα κι η γάτα πετούσαν παντού, γύριζαν όλο τον κόσμο, γελούσαν και τραγουδούσαν.
Για παιδιά 3+ (Απαραίτητη η δήλωση συμμετοχής)

Ιστορίες από μέρη μακρινά
2025-05-30 19:00 | Αστερόπλοιο, ΤΡΑΛΛΕΩΝ 80, Γαλάτσι, Αθήνα, 11146
Έχετε σκεφτεί πως ακούγονται τα βιβλία σε άλλες γλώσσες; Ελάτε να βυθιστούμε στη μαγεία της πολυπολιτισμικότητας μέσω της μεγαλόφωνης ανάγνωσης ακούγοντας και δραματοποιώντας βιβλία στα ελληνικά (με απόδοση στη νοηματική), στα τούρκικα, στα γαλλικά, στα ισπανικά, στα αγγλικά και στα ρωσικά.
Στο ταξίδι θα μας κρατήσει συντροφιά ζωντανή μουσική στο πιάνο, από συνθέτες διαφορετικών εθνικοτήτων.
Σας περιμένουμε για να ανακαλύψουμε μαζί όλα όσα μας ενώνουν, πέρα από κάθε σύνορο, πραγματικό ή νοητό!
Για παιδιά 3+

Κουμπί είμαι κι εγώ & Η Επτασφράγιστη Βιβλιοθήκη
2025-05-30 19:00 | PennyLane, Ομήρου 2, Νέα Σμύρνη, 17121, Ελλάδα
Με αφετηρία τα βιβλία “Κουμπί είμαι κι εγώ” του Κυριάκου Μούρτζη (εκδ. Key Books) και “Η Επτασφράγιστη Βιβλιοθήκη” του Άγγελου Λεβέντη (εκδ. Διόπτρα), σας προσκαλούμε σε μια κοινή εμπειρία αφήγησης, παιχνιδιού και συναισθηματικής έκφρασης. Γιατί η μοναδικότητα δεν έχει ηλικία!
Ο Κυριάκος Μούρτζης, δάσκαλος εικαστικών & συγγραφέας,
και ο Άγγελος Λεβέντης, ψυχοθεραπευτής & συγγραφέας, σας περιμένουν!
Για όλες τις ηλικίες

Βιβλιοπράκτορες: Σώστε τα βιβλία!
2025-05-30 19:00 | Μωβ Κουκουβάγια, Νικοπόλεως 117, Ιωάννινα, 45221, Ελλάδα
Παιχνίδι Γρίφων με βάση τα βιβλία.
Μια συναρπαστική δράση εξερεύνησης, παρατηρητικότητας και γνώσης!
Τα παιδιά καλούνται να λύσουν γρίφους που βασίζονται σε επιλεγμένα βιβλία και να ανακαλύψουν θεματικές και ιστορίες μέσα από τη βιβλιοθήκη του βιβλιοπωλείου. Μέσα από το παιχνίδι, έρχονται σε επαφή με ποικίλα είδη βιβλίων και ενεργοποιούν τη φαντασία και τη σκέψη τους.
Με την εκπαιδευτικό Κατερίνα Παπουτσή.
Για παιδιά 4+

Η εμπειρία της συγγραφής
2025-05-30 19:00 | Maria’s Little Bookstore, Αγίων Πάντων 74, Καλλιθέα, 17671, Ελλάδα
Η εμπειρία της συγγραφής μέσα από τα βιβλία του Βαγγέλη Ιωσηφίδη
Παρουσίαση βιβλίων και συζήτηση για τη συγγραφή.
Για ενήλικες

Sarah en Berlin
2025-05-30 19:00 - 21:00 | Λεμόνι, Ηρακλειδών 22, Αθήνα, 11851, Ελλάδα
Η Λέσχη Ανάγνωσης «ΣΥΝΑΝΤΗΣΗ» σας προσκαλεί σε μια βραδιά αφιερωμένη στο βιβλίο:
Sarah en Berlin (εκδ. Ποταμός) της Ισμήνης Καρυωτάκη.
Με μεγάλη μας χαρά σας ενημερώνουμε ότι η συγγραφέας Ισμήνη Καρυωτάκη θα είναι μαζί μας για να συμμετάσχει στη συζήτηση.
Τη συζήτηση θα συντονίσει η Δήμητρα Ξενάκη, η οποία θα κάνει και την εισαγωγή στο βιβλίο.
Σας περιμένουμε με χαρά να μοιραστούμε σκέψεις, ιδέες και λέξεις!
Για ενήλικες

Παρουσίαση της ποιητικής συλλογής του Βασίλη Παυλίδη “Έγγραμμα”
2025-05-30 19:30 | Μονόκλ, Φειδίου 11, Αθήνα, 10678, Ελλάδα
Παρουσίαση της ποιητικής συλλογής του Βασίλη Παυλίδη “Έγγραμμα”, (εκδ. Αρμός).
Για το βιβλίο θα μιλήσουν οι:
Λένα Καλλέργη: Ποιήτρια – μεταφράστρια
Βίκυ Κατσαρού: Ποιήτρια
Αντώνης Τσόκος: Ποιητής
Για ενήλικες

Lets bloom together
2025-05-30 19:30 | Kybos Pen Shop, ΛΥΚΟΥΡΓΟΥ 4, ΧΑΛΑΝΔΡΙ, Αθήνα, 15231, ΕΛΛΑΔΑ
Δημιουργικό Εργαστήρι: Let’s Bloom Together
Συνάντηση για να γνωρίσουμε την Τζωρτζίνα Τέγου και το αγαπημένο μας @dreaming.project.events.
Θα συζητήσουμε για όλα τα υπέροχα που ανθίζουν γύρω μας και θα δημιουργήσουμε παρέα τα dreaming headpieces που έχουμε αγαπήσει, με έμπνευση από την Άνοιξη και την άνθηση αυτής της εποχής.
Για ενήλικες (Απαραίτητη η δήλωση συμμετοχής)

Τα αδεσποτάκια
2025-05-30 20:00 | Happy House, Κωστή Παλαμά και Βαλαωρίτου, Ληξούρι, 28200, Ελλάδα
Με αφορμή το βιβλίο “Τα αδεσποτάκια” (εκδ.Σαββάλας) αφού πρώτα το διαβάσουμε θα συζητήσουμε για την αξία της αγάπης και την προσφοράς.
Στη συνέχεια θα κατασκευάσουμε ένα πολύχρωμο κολλάζ.
Το δωμάτιο του Αντώνη είναι γεμάτο λούτρινα ζωάκια. Μακάρι όμως να είχε ένα αληθινό σκυλάκι. «Πάρτε μου ένα! Θα το αγαπώ και θα το φροντίζω» παρακαλάει τους γονείς του. Εκείνοι όμως δεν μπορούν να του κάνουν το χατίρι. Κάποιο αδέσποτο που περνάει μια μέρα έξω από το σπίτι και μια ιδέα του παππού γίνονται αιτία να καταλάβει το αγόρι πως υπάρχουν κι άλλοι τρόποι να εκφράσει την αγάπη του για τα ζώα!
Για παιδιά 4+

Κοχλάκοι
2025-05-30 20:00 | Zatopek, Παναγή Τσαλδάρη 209, Καλλιθέα, Αθήνα, 17676
Παρουσίαση του βιβλίου “Κοχλάκοι”, του Κωνσταντίνου Χασάπη-Τασσίνη (εκδ. Ενύπνιο).
Ο καφές που λιγοστεύει
είναι σαν παραλία
του χειμώνα
που έχει ρουφήξει όλο το χρώμα του άλγους μας
και κοιμάται
πάνω στο νερό.
Μου αρέσουν οι παραλίες
γιατί ξέρουν όλα τα βότσαλά τους,
πού αρχίζουν και πού τελειώνουν
χωρίς να τις νοιάζει κιόλας.
Για ενήλικες

Βεγγέρα στο τσαρδί μας
2025-05-30 20:30 | Πέτρα Ψαλίδι Χαρτί, Καλλιμασιά, Χίος, 82100, Ελλάδα
Γενουάτες, Τούρκοι και Έλληνες ζούσαν όλοι μαζί κάποτε στο νησί μας, όπως μαρτυρά και η γλώσσα μας.
Με αφορμή τη γιορτή των μικρών βιβλιοπωλείων γιορτάζουμε και εμείς βεγγερίζοντας και τρατάροντας ποτό στο τσαρδί μας, καταλήγοντας σε μια μουσική περιπέτεια με πλοηγό τον Παντελή Λύκο (λαούτο) και τη Χρύσα Καραΐσκου (κανονάκι).
Για όλες τις ηλικίες (Απαραίτητη η δήλωση συμμετοχής)

live // Τραγούδια του έρωτα και της ελευθερίας
2025-05-30 21:00 | Ακυβέρνητες Πολιτείες Συνεργατικό Βιβλιοπωλείο-Καφέ, Αλ. Σβώλου 28, Θεσσαλονίκη, 54622, Ελλάδα
live // Τραγούδια του έρωτα και της ελευθερίας
με τους Έλενα Κρασάκη (φωνή) και Αλέξανδρο Μακρή (κιθάρα και φωνή)
Παρασκευή 30 Μαΐου (μετά τις) 21:00
στο πεζοδρόμιο μπροστά από τις Ακυβέρνητες Πολιτείες (Αλ. Σβώλου 28 – Θεσσαλονίκη).
Για όλες τις ηλικίες

Μια νύχτα στο βιβλιοπωλείο
2025-05-30 21:30 - 22:30 | Βιβλιοπωλείο Πανίδης, Κολοκοτρώνη 20, Θεσσαλονίκη, Εύοσμος, 56224
Το παραμύθι χάθηκε!
Οι σελίδες μπερδεύτηκαν ανάμεσα σε σκιές και σεντούκια!
Κάποιος πρέπει να λύσει το μυστήριο! Το κυνήγι του χαμένου παραμυθιού σε περιμένει με πιτζάμες και φακό!
Για παιδιά 5+ (Απαραίτητη η δήλωση συμμετοχής και η παρουσία συνοδού)

Όλοι χωράμε!
2025-05-31 - 2025-06-01 | Pickabook, Αγίας Λαύρας 70, Αθήνα, Πετρούπολη, 13232, Greece
Να είναι ένα καφενείο; Να είναι ένα βιβλιοπωλείο; Να είναι μία γκαλερί; Ένα σπίτι; Μία κοινότητα; Που άραγε βρισκόμαστε; Ποιος χώρος κλείνει μέσα του όλα μας τα χαμόγελα, τις πίκρες, τα ενδιαφέροντα και τις έγνοιες, τις αγάπες και τα δάκρυά μας;
Σας περιμένουμε από το Σάββατο 31 Μαΐου μέχρι και τις 7 Ιουνίου για να απολαύσουμε μαζί τις πρωτότυπες δημιουργίες γνωστών εικονογράφων που σχεδιάστηκαν με αφορμή ένα… καφενείο!
“Με εκκίνηση την αγάπη μου για τα παιδικά βιβλία, επικοινώνησα με εικονογράφους, τη δουλειά των οποίων εκτιμώ πολύ, και τους ζήτησα να μας απεικονίσουν ένα στιγμιότυπο από την καθημερινότητα του καφενείου, τους ανθρώπους του ή το χωριό το ίδιο! Χωρίς να με ξέρουν ή να έχουμε γνωριστεί από κοντά, με καλωσόρισαν στον κόσμο τους με πολλή ευγένεια! Με περισσή χαρά έχουν συμμετάσχει έως τώρα παραπάνω από 40 δημιουργοί και έχουν ετοιμάσει για εμάς εικόνες μοναδικές…” — Καλομοίρα Θεοχάρη
Για όλες τις ηλικίες
